
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2622 

16 Οκτωβρίου 2013 


ΑΠΟΦΑΣΕΙ Σ 

Αριθμ. 1330/125106 

Έγκριση διάθεσης, κατανομή πίστωσης και λεπτομέρει¬ 
ες εφαρμογής του κοινοτικού έργου «ΠΙΛΟΤΙΚΕΣ ΜΕ¬ 
ΛΕΤΕΣ ΓΙΑ ΤΗΝ ΠΡΟΒΛΕΨΗ ΤΗΣ ΕΝΑΡΜΟΝΙΣΗΣ ΤΩΝ 
ΣΤΑΤΙΣΤΙΚΩΝ ΣΤΟΙΧΕΙΩΝ ΧΡΗΣΗΣ ΓΗΣ ΚΑΙ ΚΑΛΥΨΗΣ 
ΓΗΣ - ΣΥΝΕΡΓΕΙΑ ΜΕΤΑΞΥ ΕΙΧΑ3 ΚΑΙ ΕΘΝΙΚΩΝ ΣΥΣ¬ 
ΤΗΜΑΤΩΝ» (τίτλος στα αγγλικά: «ΡίΙοί είυάίθδ οη Ιάβ 
ρΓονίείοη οί ίιαιτποηΙζΘά Ιαηά υεβ/Ιαπά οονοι· εΐαΐίεΐίοε - 
δγηθΓ9ί85 άθΐννθθπ ΕυΟΑδ απά ΙΙίθ παίίοπαΐ εγείθπηδ)». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις, όπως αυτές ισχύουν: 

1.1. Του άρθρου 22 παρ. 3 του Ν. 992/1979 «Περί οργανώ- 
σεως των διοικητικών υπηρεσιών δια την εφαρμογήν της 
Συνθήκης Προσχωρήσεως της Ελλάδος εις τας Ευρωπαϊκός 
Κοινότητας και ρυθμίσεως συναφών θεσμικών και οργα¬ 
νωτικών θεμάτων» (ΦΕΚ Α' 280). 

1.2 Του Ν. 2362/1995 (ΦΕΚ Α' 247), «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις», όπως ισχύει και ιδίως των άρθρων 26 και 22 
παρ. 3. 

1.3. Του Ν. 4024/2011 (ΦΕΚ 226/Α'/27-10-2011) «Συνταξιοδο- 
τικές ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσοπρό¬ 
θεσμου πλαισίου δημοσιονομικής στρατηγικής 2012-2015». 

1.4. Την υπ’ αριθμ. 2014380/377/0026/27-2-1998 (ΦΕΚ 
Β' 284) απόφαση του Υπουργού Οικονομικών, «Περί καθορι¬ 
σμού δικαιολογητικών παροχής επιχορηγήσεων σε Ν.Π.Δ.Δ. 
ή Ι.Δ. από πιστώσεις του Κρατικού Προϋπολογισμού». 

1.5. Του Π.Δ. 402/1988 (ΦΕΚ Α' 187), «Περί Οργανισμού του 
Υπουργείου Γεωργίας» όπως τροποποιήθηκε και ισχύει. 

1.6. Του άρθρου 90 του Π.Δ. 63/2005 (ΦΕΚ Α' 98), «Κω¬ 
δικοποίηση της Νομοθεσίας για την Κυβέρνηση και τα 
Κυβερνητικά Όργανα». 

1.7. Του Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ Α' 141). 

1.8. Την υπ’ αριθμ. Υ44/2012 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουργό 
Αγροτικής Ανάπτυξης και Τροφίμων Χαρακόπουλο Μάξιμο 
(ΦΕΚ Β' 2094). 

1.9. Την υπ’ αριθμ. Υ48/2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα» (ΦΕΚ Β' 303). 


2. Την υπ’ αριθμ. ΕδΤΑΤ/Ε.0/ΡΩΜ/δΕ/Ε.4(2012)514253- 
ΐυΧΕΜΒΟϋΒΘ,21-05-2102 πρόσκληση της ΕϋΒΟδΤΑΤ με 
θέμα:« ΕυΓοείαΙ ςι-βηΐε ϊογ 2012-2014, ΐίιβιτίθ: 4.03-Ιαηά υεθ 
αηά Ιθπά οονβΓ 3Ϊ3ΪΪ5ΪΪ05, ϋίΐθ: ΡίΙοί 5ίυάίθ5 οη ΙΙίθ ρΓονίείοη οί 
ίΐ3Γηηοηίζθά Ι3πά υεθ/Ιβπά οονθΓ 5ΐ3ΐί5ΐίθ5 (δγπθΓ9ίβδ όθίννθβη 
ΐυΟΑδ 3ηά ίίι© ηβΙΙοηβΙ εγείθηηδ) και τα συνοδευτικά αυτής 
έγγραφα. 

3. Την από 2/8/2012 πρόταση έργου του Υπουργείου 
Αγροτικής Ανάπτυξης και Τροφίμων προς την ΕϋΒΟδΤΑΤ. 

4. Την υπ’ αριθμ. ΕδΤΑΤ/Ε.0/ΡΩ/δΕ/Ε.4(2012)1533312/ 
22/11/2012 απόφαση έγκρισης της ΕϋΒΟδΤΑΤ. 

5. Την υπ’ αριθμ. 40301.2012.002-2012.598 Σύμβαση για 
την υλοποίηση του έργου, μεταξύ αφ’ ενός της ΕϋΒΟδΤΑΤ 
και αφετέρου του Υπουργείου Αγροτικής Ανάπτυξης και 
Τροφίμων. 

6. Την υπ’ αριθμ. 295/31563/13-3-2013 απόφαση του 
Υπουργού Αγροτικής Ανάπτυξης και Τροφίμων με θέμα 
την υπογραφή προγραμματικών συμβάσεων μεταξύ ΥΠΑΑΤ 
και ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ ΑΘΗΝΩΝ και μεταξύ 
ΥΠΑΑΤ και ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ. 

7. Τις με ημερομηνία 8/4/2013 προγραμματικές συμβά¬ 
σεις μεταξύ ΥΠΑΑΤ και ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ 
ΑΘΗΝΩΝ και μεταξύ ΥΠΑΑΤ και ΓΕΩΠΟΝΙΚΟΥ ΠΑΝΕΠΙΣ¬ 
ΤΗΜΙΟΥ ΑΘΗΝΩΝ. 

8. Το γεγονός ότι το συνολικό κόστος του Προγράμματος, 
όπως αυτό καθορίζεται με την υπ’ αριθμ. 40301.2012.002- 
2012.598 Σύμβαση ανέρχεται σε 180.000,00 € και χρηματοδο¬ 
τείται κατά 90% από την Ευρωπαϊκή Κοινότητα (162.000,00€) 
και 10% από Εθνική συμμετοχή (18.000,00 €). 

9. Το γεγονός ότι καταβάλλεται προχρηματοδότηση 
από την Κοινότητα ποσού 64.800,00€ το οποίο αντιστοι¬ 
χεί στο 40% της κοινοτικής συμμετοχής και η καταβολή 
του υπολοίπου της επιχορήγησης από την Κοινότητα κα¬ 
ταβάλλεται τμηματικά, σύμφωνα με τους όρους και τις 
προϋποθέσεις της αριθμ. 40301.2012.002-2012.598 Σύμβα¬ 
σης και το χρονοδιάγραμμα υλοποίησης των δράσεων. Η 
διάρκεια υλοποίησης του έργου είναι 18 μήνες σύμφωνα 
με την ανωτέρω σύμβαση. 

10. Τις διατάξεις του ΠΔ 113/2010 (ΦΕΚ Α' 94) «Ανάληψη 
υποχρεώσεων από τους διατάκτες». 

11. Το γεγονός ότι οι δεσμεύσεις πιστώσεων ακολουθούν 
τη ροή χρηματοδότησης από την Κοινότητα και την εγγρα¬ 
φή ισόποσης πίστωσης στον ΚΑΕ 5399 του Φ29-110 κατ’ 
αντιστοιχία των εσόδων του ΚΑ Εσόδων 4219 «Διάφορες 
απολήψεις από την ΕΈ, και κράτη μέλη». 

12. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος της πίστωσης 

του προϋπολογισμού εξόδων του Υπουργείου Αγροτικής 
Ανάπτυξης και Τροφίμων (Ειδικός Φορέας 110, ΚΑΕ 5399 
«Δαπάνες λοιπών συγχρηματοδοτούμενων προγραμμάτων» 
οικονομικού έτους 2013) συνολικού ποσού 180.000,00 € 
και υπάρχει για το σκοπό αυτό εγκεκριμένη δέσμευση πί¬ 
στωσης ύψους 82.800,00 €, η οποία αντιστοιχεί στην προ¬ 
χρηματοδότηση από την Κοινότητα (40% της συνολικής 
κοινοτικής συμμετοχής, ήτοι 64.800,00 €) και στο συνολικό 
ποσό της εθνικής συμμετοχής (10%, ήτοι 18.000,00 €), σύμφωνα 
με την απόφαση 12961/60346/20-05-2013 της Οικονομικής 
Διεύθυνσης του Υπουργείου Αγροτικής Ανάπτυξης και 
Τροφίμων (ΑΔΑ ΒΕΝΜΒ-Ο40), αποφασίζουμε: 

Εγκρίνουμε την διάθεση ποσού ύψους έως εκατόν ογδό¬ 
ντα χιλιάδων ευρώ (180.000,00 €) για την πληρωμή ισόπο¬ 
σης δαπάνης σε βάρος της πίστωσης του προϋπολογισμού 
εξόδων του Υπουργείου Αγροτικής Ανάπτυξης και Τροφί¬ 
μων (Ειδικός Φορέας 110, ΚΑΕ 5399, οικονομικού έτους 2013) 
για την υλοποίηση του συγχρηματοδοτούμενου από την 
Ευρωπαϊκή Επιτροπή προγράμματος «ΠΙΛΟΤΙΚΕΣ ΜΕΛΕΤΕΣ 
ΓΙΑ ΤΗΝ ΠΡΟΒΛΕΨΗ ΤΗΣ ΕΝΑΡΜΟΝΙΣΗΣ ΤΩΝ ΣΤΑΤΙΣΤΙ¬ 
ΚΩΝ ΣΤΟΙΧΕΙΩΝ ΧΡΗΣΗΣ ΓΗΣ ΚΑΙ ΚΑΛΥΨΗΣ ΓΗΣ- ΣΥΝΕΡ¬ 
ΓΕΙΑ ΜΕΤΑΞΥ ΕΙΙΘΑ5 ΚΑΙ ΕΘΝΙΚΩΝ ΣΥΣΤΗΜΑΤΩΝ» (τίτλος 
στα αγγλικά: «ΡίΙοΙ εΐυόίβε οη ίίΐθ ρΓονίείοπ οί ίιαπποπίζθό 
Ιαπό υεο/Ιαπά οονοΓ εΐαΐίεΐίοε -δγποΓρίβε όθίννοοπ ΕΙΙΟΑ8 
από Ιϊίθ Π3ϋση3ΐ εγείοππε)». 

Άρθρο 1 

Κατανομή πίστωσης 

Η ως άνω εγκεκριμένη πίστωση κατανέμεται ως ακο¬ 
λούθως: 

1. Για την αποζημίωση των μελών των συλλογικών οργά¬ 
νων που συστήνονται για το έργο μέχρι συνολικού ποσού 
76.012,00 € 

2. Γ ια έξοδα μετακίνησης και διαμονής του προσωπι¬ 
κού που απασχολείται στο έργο μέχρι συνολικού ποσού 
5.280,00 €. 

3. Για έξοδα που προκύπτουν από τις με ημερομηνία 
8/4/2013 συμβάσεις υλοποίησης του έργου (υπεργολαβίες), 
μέχρι συνολικού ποσού 75.904,40 €. 

4. Γ ια έμμεσες δαπάνες 22.803,60 €. Πρόκειται για δαπάνες 
οι οποίες, με βάση τους όρους επιλεξιμότητας που ορίζο¬ 
νται στο άρθρο 11.14.1 της υπ’ αριθμ. 40301.2012.002-2012.598 
σύμβασης μεταξύ ΥΠΑΑΤ και ΕΨΒ03ΤΑΤ μπορούν να ανα¬ 
γνωριστούν και να αιτιολογηθούν από τον δικαιούχο με 
βάση το λογιστικό του σύστημα ως καταβληθείσες σε 
σχέση με τις άμεσες επιλέξιμες δαπάνες της ενέργειας. 
Οι δαπάνες αυτές δεν μπορούν να περιλαμβάνουν καμία 
άμεση δαπάνη. 

Αρθρο 2 

Όροι διάθεσης και 
δικαιολογητικά καταβολής πίστωσης 
(Αναλυτικά για κάθε κατηγορία δαπάνης 
του άρθρου 1 τα δικαιολογητικά) 

Το Υπουργείο Αγροτικής Ανάπτυξης και Τροφίμων ως 
τελικός δικαιούχος και φορέας υλοποίησης του συγχρη¬ 
ματοδοτούμενου προγράμματος, και προκειμένου για την 
καταβολή της κοινοτικής προχρηματοδότησης καθώς και 
κατά τη και κατά την διάρκεια της υλοποίησης του συγ¬ 
χρηματοδοτούμενου προγράμματος, υποχρεούταί: 

1. Να τηρεί την ισχύουσα Κοινοτική και Εθνική Νομοθεσία 
κατά την διαδικασία εκτέλεσης του συγχρηματοδοτούμε¬ 
νου προγράμματος. 

2. Να τηρεί τους όρους της με Α.Π. 40301.2012.002-2012.598 
Σύμβασης μεταξύ αφ’ ενός της ΕυΒΟδΤΑΤ και αφετέρου 
του Υπουργείου Αγροτικής Ανάπτυξης και Τροφίμων για 
την υλοποίηση του συγχρηματοδοτούμενου προγράμματος. 


3. Να συντάσσει ενημερωτικές αναφορές σε τριμηνιαία 
βάση σε έντυπη και ηλεκτρονική μορφή με τα στοιχεία 
οικονομικής και φυσικής προόδου υλοποίησης του συγ¬ 
χρηματοδοτούμενου προγράμματος. 

4. Να αποδέχεται τη δημοσιοποίηση των στοιχείων του 
Δικαιούχου, του συγχρηματοδοτούμενου προγράμματος, 
καθώς και του ποσού της δημόσιας χρηματοδότησης που 
χορηγείται, κατά τα προβλεπόμενα στο άρθρο 7 παρ. 2(δ) 
του Καν. (ΕΚ) 1828/2006. 

5. Να λαμβάνει όλα τα μέτρα πληροφόρησης που προ- 
βλέπονται από τον Καν. (ΕΚ) 1828/2006. 

6. Να τηρεί σύστημα οικονομικής παρακολούθησης για 
το συγχρηματοδοτούμενο πρόγραμμα στην οποία θα κα- 
ταχωρούνται όλες οι δαπάνες που αντιστοιχούν πλήρως 
προς τις δηλούμενες Δαπάνες. 

7. Να θέτει στη διάθεση, εφόσον ζητηθούν, καθ’ όλη τη 
διάρκεια εκτέλεσης των πράξεων και για όσο χρόνο το 
ΥΠΑΑΤ υποχρεούταί για την τήρησή τους, όλα τα έγγρα¬ 
φα, δικαιολογητικά και στοιχεία της πράξης, στο Γενικό 
Λογιστήριο του Κράτους και σε όλα τα ελεγκτικά όργανα 
της Ελλάδας και της Ευρωπαϊκής Ένωσης. 

8. Να αποδέχεται επιτόπιους ελέγχους από όλα τα αρ¬ 
μόδια εθνικά και κοινοτικά ελεγκτικά όργανα, και να διευ¬ 
κολύνει τον έλεγχο προσκομίζοντας οποιοδήποτε στοιχείο 
που αφορά την εκτέλεση του συγχρηματοδοτούμενου 
προγράμματος, εφόσον ζητηθούν. 

9. Να επικοινωνεί με τις αρμόδιες υπηρεσίες της ΕΙΙΒΟδΤΑΤ 
και η συμμετοχή στις προγραμματισμένες ανασκοπήσεις 
προόδου του έργου. 

10. Η κατανομή αρμοδιοτήτων για την τήρηση των όρων 
και την προσκόμιση και τήρηση των δικαιολογητικών της 
παρούσας θα καθοριστεί με σχετική Υπουργική απόφαση. 

Ειδικότερα για την καταβολή της προχρηματοδότησης 
και λοιπών πληρωμών του προγράμματος θα ισχύουν τα 
ακόλουθα: 

Α. Η καταβολή της κοινοτικής προχρηματοδότησης πο¬ 
σού 64.800,00 € θα πραγματοποιηθεί σύμφωνα με την 
υπ’ αριθμ. 00029000052 (Αριθμ. πρωτ. 2/34652/19-04-2013) 
απόφαση του ΓΛΚ και την αριθμ. 12961/60346/20-05-2013 
απόφαση δέσμευσης πίστωσης της Οικονομικής Διεύθυν¬ 
σης του Υπ.Α.Α.&Τ. ΑΔΑ ΒΕΝΜΒ-Ο40 υπό την προϋπόθεση 
τήρησης των ανωτέρω όρων και με την προσκόμιση των 
ακόλουθων δικαιολογητικών: 

ί. Αίτηση με την οποία ζητείται η καταβολή της προ¬ 
χρηματοδότησης. 

Ιι. Αναλυτικό σχέδιο εφαρμογής και χρονοδιαγράμματος 
για την υλοποίηση του συγχρηματοδοτούμενου προγράμ¬ 
ματος που θα εξειδικεύει τις επιμέρους εργασίες όπως 
αυτές αναγράφονται στην με Α.Π. 40301.2012.002-2012.598 
υπογραφείσα σύμβαση και την αποστείλει στην Οικονομική 
Διεύθυνση του Υπ.Α.Α.&Τ. 

III. Προϋπολογιστική κατάσταση δαπανών σε δύο (2) 
αντίγραφα και θεωρημένη από την Οικονομική Διεύθυν¬ 
ση όπου θα αναφέρονται οι προγραμματισμένες δαπάνες 
στα πλαίσια του συγχρηματοδοτούμενου προγράμματος. 

ιν. Τα δικαιολογητικά που προβλέπονται στην υπ’ αριθμ. 
2014380/377/0026/27-2-1998 (ΦΕΚ Β' 284) απόφαση του 
Υπουργού Οικονομικών, «Περί καθορισμού δικαιολογητικών 
παροχής επιχορηγήσεων σε Ν.Π.Δ.Δ. ή Ι.Δ. από πιστώσεις 
του Κρατικού Προϋπολογισμού» όπως ισχύει. 

ν. Αντίγραφο Υπουργικής απόφασης στην οποία θα κα¬ 
θορίζεται το ποσό της προχρηματοδότησης, καθώς και 
τα προβλεπόμενα δικαιολογητικά στην υπ' αριθμ. 2014380/ 
377/0026/26-2-1998 υπουργική απόφαση, «Περί καθορισμού 
δικαιολογητικών παροχής επιχορηγήσεων σε ΝΠΔΔ ή ΙΔ 
από πιστώσεις του Κρατικού Προϋπολογισμού», όπως τρο¬ 
ποποιήθηκε και ισχύει σήμερα. 

νί. Προκειμένου για την καταβολή προκαταβολής σύμ¬ 
φωνα με τις συμβάσεις υλοποίησης του έργου (υπεργολα¬ 
βίες) θα πρέπει να προσκομιστούν τα ακόλουθα σχετικά 
παραστατικά και απαιτούμενα δικαιολογητικά: 

• Αιτήματα προκαταβολών. 

• Ασφαλιστικές και φορολογικές ενημερότητες. 

• Σχετικά παραστατικά (τιμολόγια) με τα ποσά των προ¬ 
καταβολών. 

Β. Η καταβολή των επόμενων πληρωμών για την κάλυ¬ 
ψη των εξόδων του προσωπικού που απασχολείται στο 
έργο και των εξόδων που προκύπτουν από τις συμβάσεις 
υλοποίησης του έργου (υπεργολαβίες), θα πραγματοποι¬ 
είται σύμφωνα με την παράγρ. 3 του άρθρου 3 της πα¬ 
ρούσας κοινής υπουργικής απόφασης και σύμφωνα με 
τις συμβάσεις υλοποίησης του έργου (υπεργολαβίες). Τα 
σχετικά δικαιολογητικά και παραστατικά που πρέπει να 
υποβάλλονται στην Οικονομική Διεύθυνση του Υπ.Α.Α.&Τ., 
είναι τα εξής: 

ί. Αίτηση με την οποία ζητείται η καταβολή της κάθε 
πληρωμής. 

μ. Προϋπολογιστική κατάσταση δαπανών σε δύο (2) αντί¬ 
γραφα και θεωρημένη από την αρμόδια υπηρεσία όπως 
θα καθοριστεί στην σχετική Υπουργική απόφαση όπου θα 
αναφέρονται οι προγραμματισμένες δαπάνες στα πλαίσια 
του συγχρηματοδοτούμενου προγράμματος για την ενα- 
πομένουσα περίοδο υλοποίησης. 

μι. απόφαση έγκρισης του Γενικού Γραμματέα του 
ΥπΑ.Α.&Τ. προκειμένου για τα ενδιάμεσα παραδοτέα της 
Ειδικής Επιτροπής Συντονισμού Παρακολούθησης και Πα¬ 
ραλαβής του έργου 

ιν. Πρακτικά Παραλαβής της Ειδικής Επιτροπής Συντο¬ 
νισμού Παρακολούθησης και Παραλαβής του έργου και 
έγκριση του Γενικού Γραμματέα του ΥπΑ.Α.&Τ. προκειμέ¬ 
νου για τα ενδιάμεσα παραδοτέα των Ομάδων Εργασίας 
ν. Έγγραφο αποδοχής του συνόλου των παραδοτέων 
του προγράμματος από την ΕΙΙΒ03ΤΑΤ. 

νί. Πρακτικά Παραλαβής της Ειδικής Επιτροπής Συντο¬ 
νισμού Παρακολούθησης και Παραλαβής του έργου και 
απόφαση έγκρισης του Γενικού Γραμματέα του ΥπΑ.Α.&Τ. 
προκειμένου για την οριστική παραλαβή του συνόλου των 
παραδοτέων του προγράμματος τόσο των στελεχών που 
θα απασχοληθούν στο πρόγραμμα όσο και των υπεργο- 
λάβων των συμβάσεων υλοποίησης του έργου (υπεργο¬ 
λαβιών). 

νϋ. Τα δικαιολογητικά που προβλέπονται στην 
υπ’ αριθμ. 2014380/377/0026/27-2-1998 (ΦΕΚ Β' 284) απόφα¬ 
ση του Υπουργού Οικονομικών, «Περί καθορισμού δικαιο- 
λογητικών παροχής επιχορηγήσεων σε Ν.Π.Δ.Δ. ή Ι.Δ. από 
πιστώσεις του Κρατικού Προϋπολογισμού» 
νίϋ. Αντίγραφο Υπουργικής απόφασης στην οποία θα 
καθορίζεται το ποσό κάθε πληρωμής, καθώς και τα προ- 
βλεπόμενα δικαιολογητικά στην υπ’ αριθμ. 2014380/377/ 
0026/26-2-1998 υπουργική απόφαση, «Περί καθορισμού 
δικαιολογητικών παροχής επιχορηγήσεων σε ΝΠΔΔ ή ΙΔ 
από πιστώσεις του Κρατικού Προϋπολογισμού», όπως τρο¬ 
ποποιήθηκε και ισχύει σήμερα. 

ίχ. Προκειμένου για την τελική πληρωμή - αποπληρωμή 
των συμβάσεων υλοποίησης του έργου (υπεργολαβίες) θα 
πρέπει να προσκομιστούν τα ακόλουθα σχετικά παραστα¬ 
τικά και απαιτούμενα δικαιολογητικά: 
ί. Αιτήματα πληρωμών - αποπληρωμών. 

Π. Ασφαλιστικές και φορολογικές ενημερότητες. 
ιν. Σχετικά παραστατικά (τιμολόγια) με το ποσό των πλη¬ 
ρωμών - αποπληρωμών. 

ίν. Τα προβλεπόμενα από την ισχύουσα νομοθεσία περί 
μελετών δικαιολογητικά. 


Γ. Η κάλυψη των εξόδων μετακίνησης και διαμονής του 
προσωπικού που απασχολείται στο έργο, θα πραγματο¬ 
ποιείται σύμφωνα το Ν. 2685/1999 όπως τροποποιήθηκε και 
ισχύει και σύμφωνα με την υπ’ αριθμ. 40301.2012.002-2012.598 
Σύμβαση για την υλοποίηση του έργου, μεταξύ αφ’ ενός 
της ΕΙΙΒ08ΤΑΤ και αφετέρου του Υπουργείου Αγροτικής 
Ανάπτυξης και Τροφίμων. Τα σχετικά δικαιολογητικά και 
παραστατικά που πρέπει να υποβάλλονται στην Οικονο¬ 
μική Διεύθυνση του Υπ.Α.Α.& Τ, είναι τα προβλεπόμενα 
στον εν λόγω Νόμο. 

Αρθρο 3 

Λεπτομέρειες εφαρμογής 

Για την υλοποίηση του έργου συγκροτούνται: 

1. Δύο (2) Ομάδες Εργασίας με οκταμελή σύνθεση εκά- 
στη (Πρόεδρος και 7 μέλη) και διάρκεια εργασιών από 
την ημερομηνία δημοσίευσης της σχετικής απόφασης 
συγκρότησης του Υπουργού Αγροτικής Ανάπτυξης και 
Τροφίμων στην Εφημερίδα της Κυβερνήσεως μέχρι και 
την ολοκλήρωση όλων των εργασιών όπως περιγράφεται 
στην υπ’ αριθμ. 40301.2012.002-2012.598 Σύμβαση για την 
υλοποίηση του έργου, μεταξύ της ΕΙΙΒΟδΤΑΤ αφ’ ενός 
και του Υπουργείου Αγροτικής Ανάπτυξης και Τροφίμων 
αφετέρου. 

Σε περίπτωση που προκύψει ανάγκη μεταβολής της 
χρονικής διάρκειας των εργασιών των ομάδων εργασίας 
με αντίστοιχη τροποποίηση σύμβασης μεταξύ ΥΠΑΑΤ και 
ΕΨΒ03ΤΑΤ, θα υλοποιηθεί με απόφαση του Υπουργού 
Αγροτικής Ανάπτυξης και Τροφίμων, χωρίς να απαιτείται 
τροποποίηση της παρούσας Κοινής Υπουργικής απόφασης, 
υπό την απαραίτητη προϋπόθεση ότι η ανωτέρω χρονική 
επιμήκυνση των εργασιών δεν θα προκαλέσει καμιά επι¬ 
πλέον δαπάνη από την αρχικώς προϋπολογισθείσα. 

1.1. Έργο των Ομάδων Εργασίας 

Η πρώτη Ομάδα Εργασίας έχει ως αντικείμενο τη διε- 
ρεύνηση και συλλογή των διαθέσιμων πηγών δεδομένων 
κάλυψης και χρήσης γης καθώς και την μελέτη ανάλυσης 
και τεκμηρίωσης των εν λόγω πηγών. 

Παραδοτέα της πρώτης Ομάδα Εργασίας: 

ί. Αναφορά διερεύνησης των διαθέσιμων πηγών δεδο¬ 
μένων από επίσημες πηγές γεωχωρικών δεδομένων, σε 
εθνικό και περιφερειακό επίπεδο. 

Ν. Μελέτη ανάλυσης και τεκμηρίωσης των διαθέσιμων 
πηγών δεδομένων. 

Ηί. Αναφορά συλλογής των υφιστάμενων δεδομένων για 
την πιλοτική εφαρμογή. 

Η δεύτερη Ομάδα Εργασίας έχει ως αντικείμενο την 
τεκμηρίωση της ποιότητας και της αξιοπιστίας των δε¬ 
δομένων που θα συλλεχθούν καθώς και την εκπόνηση 
μελέτης συγκριτικής εκτίμησης διαμέσου βαθμονόμησης 
των διαθεσίμων πηγών. 

Παραδοτέα της δεύτερης Ομάδα Εργασίας: 

ί. Μελέτη εκτίμηση και τεκμηρίωση της ποιότητας και 
της αξιοπιστίας των δεδομένων σε διάφορα επίπεδα γε¬ 
ωγραφικής ανάλυσης. 

μ. Μελέτη συγκριτικής εκτίμησης διαμέσου βαθμονόμη¬ 
σης για τις διαθέσιμες πηγές δεδομένων βάση κριτηρίων 
σε συνεργασία τον φορέα υλοποίησης του έργου. 

Η αναλυτική περιγραφή των πακέτων εργασίας και των 
παραδοτέων των ανωτέρω ομάδων περιλαμβάνεται στο 
αναλυτικό σχέδιο εφαρμογής και χρονοδιαγράμματος για 
την υλοποίηση του έργου που θα εξειδικεύει τις επιμέρους 
εργασίες όπως αυτές αναγράφονται στην υπογραφείσα 
σύμβαση μεταξύ ΥπΑΑΤ και ΕΨΒΟδΤΑΤ. 

1.2. Συγκρότηση των δύο (2) ομάδων εργασίας 

Οι Ομάδες Εργασίας συγκροτούνται κατόπιν ανοικτής 
πρόσκλησης εκδήλωσης ενδιαφέροντος για τη συμμε- 




39422 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τοχή υπαλλήλων Δ/νσεων του Υπουργείου Αγροτικής 
Ανάπτυξης & Τροφίμων και του Οργανισμού Ελέγχου και 
Πληρωμών Κοινοτικών Ενισχύσεων Προσανατολισμού και 
Εγγυήσεων (ΟΠΕΚΕΠΕ). Η επιλογή των μελών θα πραγ¬ 
ματοποιηθεί με βάση συγκεκριμένα κριτήρια επιλογής τα 
οποία προβλέπονται στην πρόσκληση εκδήλωσης ενδια¬ 
φέροντος. Η ανωτέρω διαδικασία ολοκληρώνεται με την 
έκδοση σχετικής απόφασης του Υπουργού Αγροτικής 
Ανάπτυξης και Τροφίμων. 

2. Μία (1) Ειδική Επιτροπή Συντονισμού, Παρακολούθησης 
και Παραλαβής του έργου.: 

Η συγκρότηση της ειδικής επιτροπής συντονισμού, πα¬ 
ρακολούθησης και παραλαβής θα γίνει με απόφαση του 
Υπουργού Αγροτικής Ανάπτυξης και Τροφίμων. 

2.1. Έργο της Ειδικής Επιτροπής Συντονισμού, Παρακο¬ 
λούθησης και Παραλαβής του έργου. 

2.1.1. Η σύνταξη αναλυτικού σχεδίου εφαρμογής και χρο¬ 
νοδιαγράμματος για την υλοποίηση του έργου που θα 
εξειδικεύει τις επιμέρους εργασίες όπως αυτές αναγρά¬ 
φονται στην υπογραφείσα σύμβαση. 

2.1.2. Η παρακολούθηση και η διαχείριση του φυσικού και 
οικονομικού αντικειμένου του έργου καθώς και του χρο¬ 
νοδιαγράμματος και η σύνταξη ενημερωτικών αναφορών 
προς την ηγεσία του ΥΠΑΑΤ σε τριμηνιαία βάση. 

2.1.3. Η επικοινωνία με τις αρμόδιες υπηρεσίες που δια¬ 
θέτουν δεδομένα καλύψεων και χρήσεων γης για τη λήψη 
των απαιτούμενων από το έργο στοιχείων. 

2.1.4. Η διαχείριση των αλλαγών του έργου, η διαχείριση 
κινδύνων του έργου και η υποβολή προτάσεων για διορ¬ 
θωτικές ενέργειες που πιθανόν απαιτηθούν. 

2.1.5. Η επικοινωνία με τις αρμόδιες υπηρεσίες της 
ΕΙΙΡΟδΤΑΤ και η συμμετοχή στις προγραμματισμένες 
ανασκοπήσεις προόδου του έργου. 

2.1.6. Η αξιολόγηση των υποβληθεισών αιτήσεων συμ¬ 
μετοχής στελεχών στις δύο Ομάδες Εργασίας που θα 
λειτουργήσουν στο πλαίσιο υλοποίησης του έργου και 
στη συνέχεια η διαμόρφωση πρότασης σχετικά με τους 
Προέδρους και τα μέλη καθεμίας από τις ανωτέρω Ομάδες, 
λαμβάνοντας υπόψη και συνεκτιμώντας την συσχέτιση των 
προσόντων κάθε υποψηφίου με τις ανάγκες υλοποίησης 
του έργου. 

2.1.7. Η κατανομή των εργασιών ανά Ομάδα Εργασίας και 
των πακέτων εργασίας που αφορούν στην κάθε ομάδα, 
των οροσήμων του έργου της κάθε ομάδας και ο προσ¬ 
διορισμός των παραδοτέων αυτών. 

2.1.8. Η παρακολούθηση της υλοποίησης του έργου κα¬ 
θώς και η αξιολόγηση και παραλαβή των παραδοτέων των 
Ομάδων Εργασίας. 

2.1.9. Η παρακολούθηση της υλοποίησης του έργου που 
έχουν αναλάβει το Γεωπονικό Πανεπιστήμιο και το Χα- 
ροκόπειο Πανεπιστήμιο Αθηνών καθώς και η αξιολόγηση 
και η παραλαβή των παραδοτέων των δύο Πανεπιστημίων. 
Στο πλαίσιο αυτό, μέλη της επιτροπής συμμετέχουν στις 
επιτροπές παρακολούθησης των επιμέρους προγραμμα¬ 
τικών συμβάσεων. 

Παραδοτέα της Ειδικής Επιτροπής Συντονισμού, Παρα¬ 
κολούθησης και Παραλαβής του έργου: 

1. Αναλυτικό σχέδιο εφαρμογής και χρονοδιαγράμμα¬ 
τος για την υλοποίηση του έργου που θα εξειδικεύει τις 
επιμέρους εργασίες όπως αυτές αναγράφονται στην υπο- 
γραφείσα σύμβαση. 

2. Ανάπτυξη συστήματος παρακολούθησης και η διαχεί¬ 
ριση του φυσικού και οικονομικού αντικειμένου του έργου 
καθώς και του χρονοδιαγράμματος. 


3. Ενημερωτικές αναφορές προς την ηγεσία του ΥΠΑΑΤ 
σε τριμηνιαία βάση για την εξέλιξη του έργου, τη διαχεί¬ 
ριση των αλλαγών, τη διαχείριση κινδύνων και την υπο¬ 
βολή προτάσεων για διορθωτικές ενέργειες που πιθανόν 
απαιτηθούν. 

4. Αναφορές επικοινωνίας με τις αρμόδιες υπηρεσίες 
που διαθέτουν δεδομένα καλύψεων και χρήσεων γης για 
τη λήψη των απαιτούμενων από το έργο στοιχείων. 

5. Αναφορές επικοινωνίας με τις αρμόδιες υπηρεσίες της 
ΕυΠΟδΤΑΤ και αναφοράς συμμετοχής στις προγραμματι¬ 
σμένες ανασκοπήσεις προόδου του έργου. 

6. Αναφορές αξιολόγησης των υποβληθεισών αιτήσεων 
συμμετοχής στελεχών στις δύο Ομάδες Εργασίας και δι¬ 
αμόρφωση πρότασης σχετικά με τους Προέδρους και τα 
μέλη καθεμίας από τις ανωτέρω Ομάδες. 

7. Πρακτικά παραλαβής των ενδιάμεσων παραδοτέων 
των Ομάδων Εργασίας. 

8. Πρακτικό Παραλαβής των παραδοτέων των δύο (2) 
συμβάσεων υλοποίησης του έργου (υπεργολαβιών). 

3. ΣΥΝΕΔΡΙΑΣΕΙΣ - ΑΠΟΖΗΜΙΩΣΗ ΜΕΛΩΝ 

Η αποζημίωση των συμμετεχόντων στις Ομάδες Εργα¬ 
σίας συναρτάται από την τελική κατανομή των εργασιών 
ανά ομάδα, η οποία θα υλοποιηθεί από την Ειδική Επιτροπή 
Συντονισμού, Παρακολούθησης και Παραλαβής του'Εργου 
και του ποσού που προβλέπεται στην εγκεκριμένη τεχνι- 
κοοικονομική πρόταση του έργου. 

Η αποζημίωση των συμμετεχόντων στις Ομάδες Εργασί¬ 
ας ορίζεται κατ’ ανώτατο όριο σε 6,88 € ανά ώρα εργασίας, 
με ανώτατο όριο μηνιαίως 220,00 € για τους προέδρους 
των Ομάδων Εργασίας και σε 5,63 € ανά ώρα εργασίας 
και 180,00 € για τα μέλη των Ομάδων Εργασίας, σύμφω¬ 
να με τις διατάξεις του άρθρου 21 του Ν. 4024/2011 (ΦΕΚ 
226/Α72011). Οι ανωτέρω μηνιαίες αποζημιώσεις για τον 
πρόεδρο και τα μέλη καταβάλλονται με την προϋπόθεση 
εργασίας τουλάχιστον 32 ωρών ανά μήνα, σε περίπτωση 
δε λιγότερων ωρών εργασίας, η μηνιαία αποζημίωση πε¬ 
ρικόπτεται ανάλογα. 

Η αποζημίωση των συμμετεχόντων στην Ειδική Επιτροπή 
Συντονισμού, Παρακολούθησης και Παραλαβής του'Εργου 
ορίζεται κατ’ ανώτατο όριο μηνιαίως σε 220,00 € για τον 
πρόεδρο και σε 180,00 € μηνιαίως για τα μέλη, σύμφωνα 
με τις διατάξεις του άρθρου 21 του Ν. 4024/2011 (ΦΕΚ 226/ 
Α'/2011), με την προϋπόθεση της συμμετοχής σε 4 (τέσσε¬ 
ρις) τουλάχιστον συνεδριάσεις ανά μήνα, διαφορετικά η 
μηνιαία αποζημίωση περικόπτεται ανάλογα. 

Οι εργασίες των ανωτέρω Ομάδων και της Επιτροπής 
πραγματοποιούνται εκτός του κανονικού ωραρίου εργα¬ 
σίας των υπηρεσιών, λαμβάνοντας υπόψη τη φύση και τις 
απαιτήσεις του υποέργου. 

Προϋπόθεση για την καταβολή των ανωτέρω αποζη¬ 
μιώσεων, αποτελεί η έγκριση και παραλαβή των παρα¬ 
δοτέων των ομάδων εργασίας από την Ειδική Επιτροπή 
Συντονισμού Παρακολούθησης και Παραλαβής καθώς και 
η έγκριση και παραλαβή των παραδοτέων της Ειδικής Επι¬ 
τροπής Συντονισμού Παρακολούθησης και Παραλαβής από 
τον αρμόδιο Γενικό Γραμματέα του Υπουργείου Αγροτικής 
Ανάπτυξης και Τροφίμων. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 15 Οκτωβρίου 2013 

